text: সমস্ত ক্যাসিনো বন্ধ করা হয়েছে: র‌্যাব ডিজি - 24/7 Latest bangla news | Latest world news | Sports news photo video live
  র‍্যাপিড অ্যাকশন ব্যাটালিয়নের (র‌্যাব) মহাপরিচালক (ডিজি) বলেছেন, সমস্ত ক্যাসিনো বন্ধ করে দেয়া হয়েছে। নিকট ভবিষ্যতে এই ধরণের ক্যাসিনো বা এমন কিছু হবে না। আমি কেন বললাম নিকট ভবিষ্যত? সেটা হচ্ছে যে ভবিষ্যতের পলিসি কি হবে সেটা সরকার নির্ধারণ করবে। সেই পলিসির কথা তো আমি এই মুহূর্তে বলতে পারবো না। কারণ বাংলাদেশ দ্রুত গতিতে এগিয়ে যাচ্ছে।
  শনিবার(২৮ সেপ্টেবর) বিকালে নেত্রকোনার মোক্তারপাড়া পাবলিক হল মিলনায়তনে অনুষ্ঠিত জঙ্গি, সন্ত্রাস ও মাদকবিরোধী সুধী সমাবেশে প্রধান অতিথি হিসেবে যোগদানের পূর্বে সাংবাদিকদের এক প্রশ্নের জবাবে তিনি এসব কথা বলেন।
  বেনজীর আহমেদ বলেন, আমরা কিন্তু কাজ করছিলাম ক্যাসিনো বন্ধ করা নিয়ে। সরকার যখন যেইটা সিদ্ধান্ত নেবে আমরা পর্যায়ক্রমে সেগুলো বাস্তবায়ন করবো। আমি মনে করি যে, যার মাথায় যা আছে সবকিছু একপাত্রে ঢেলে দিয়ে এই ধরনের কোনো উদ্যোগকে পথিমধ্যে যে নস্যাৎ করে ফেলি এটা বোধহয় ঠিক না। আমরা মূলত ক্যাসিনো বন্ধ করার উদ্যোগ নিয়েছি।
  পুলিশ সুপার আকবর আলী মুনসীর সভাপতিত্বে অন্যান্যের মধ্যে বক্তব্য রাখেন, বাংলাদেশ পুলিশ এসোসিয়শনের সম্পাদক প্রলয় জোয়ারদার, অধ্যাপক যতীন সরকার, ময়মনসিংহ রেঞ্জের অতিরিক্ত ডিআইজি আক্কাস উদ্দিন ভূইয়া, ভারপ্রাপ্ত জেলা প্রশাসক জিয়া আহমেদ সুমন প্রমূখ।